ananddey/assamese-wiki-corpus huggingface dataset:
অপূৰ্ণা নাৰ্জাৰী

অপূৰ্ণা নাৰ্জাৰী (ইংৰাজী: Apurna Narzary; জন্ম: ৮ জানুৱাৰী ২০০৪) এগৰাকী ভাৰতীয় পেছাদাৰী ফুটবলাৰ৷ তেওঁ ইণ্ডিয়ান উইমেনছ লীগ ক্লাব শ্ৰীভূমি আৰু ভাৰত জাতীয় দলৰ হৈ ফৰৱাৰ্ড খেলুৱৈ হিচাপে খেলে।

ক্লাব কেৰিয়াৰ

অপূৰ্ণাই ইণ্ডিয়ান এৰোছৰ সৈতে ছিনিয়ৰ কেৰিয়াৰ আৰম্ভ কৰিছিল আৰু তেওঁলোকৰ হৈ ইণ্ডিয়ান উইমেনছ লীগত খেলিছিল। এৰোছৰ বাবে ৭খন খেলত ৬টা গ’ল আৰু দুটা হিৰো অৱ দ্য মেচ বঁটা লাভ কৰে। ওড়িশা পুলিচৰ বিৰুদ্ধে তেওঁ ৪-০ গ'লত জয়লাভ কৰি হেট্ৰিক অৰ্জন কৰে। ২০২২ চনত কেৰেলা ব্লাষ্টাৰছে তেওঁলোকৰ নতুনকৈ আৰম্ভ কৰা মহিলা দলৰ অংশ হিচাপে তেওঁক চুক্তিবদ্ধ কৰে।

আন্তঃৰাষ্ট্ৰীয় কেৰিয়াৰ

২০২২ চনৰ এছ এ এফ এফৰ ১৮ বছৰ অনুৰ্ধ মহিলা চেম্পিয়নশ্বিপত ভাৰতৰ ১৮ বছৰ অনুৰ্ধ দলক প্ৰতিনিধিত্ব কৰাৰ পিছত ২০২২ চনত অপূৰ্ণাই জুনিয়ৰ পৰ্যায়ত ভাৰতৰ হৈ অভিষেক ঘটায়। ২০২২ চনৰ ছেপ্টেম্বৰ মাহত ২০২২ চনৰ এছ এ এফ এফ মহিলা চেম্পিয়নশ্বিপত খেলিবলৈ তেওঁক ভাৰতীয় দলৰ অন্তিম ২৩ টা স্কোৰ্ডত অন্তৰ্ভুক্ত কৰা হয়।

তথ্য সংগ্ৰহ

শ্ৰেণী:অসমৰ ফুটবল খেলুৱৈ
এথ্ৰা (শ্ৰুতিকথা)

এথ্ৰা বা এইথ্ৰা (প্ৰাচীন গ্ৰীক: Αἴθρα; ইংৰাজী: Aethra বা Aithra, আক্ষৰিক অৰ্থ: 'উজ্জ্বল আকাশ') গ্ৰীক পৌৰাণিক কাহিনীত চাৰিজন ভিন্ন ব্যক্তিৰ বাবে প্ৰয়োগ কৰা এটা সাধাৰণ নাম আছিল:

এথ্ৰা, অ’চেনাছ আৰু টেথিছৰ ৩০০০ গৰাকী কন্যা অ’চেনিডৰ এগৰাকীৰ নাম। কেতিয়াবা তেওঁক এটলাছৰ পত্নী আৰু প্লেইডেছ, হায়াডছ আৰু হায়াছৰ মাতৃ বুলিও কোৱা হয়।

এথ্ৰা এটা উৎসত থেইয়াৰ সলনি হাইপেৰিয়ানৰ পত্নী আৰু হেলিঅ'ছ, ইঅ'ছ আৰু ছেলেনেৰ মাতৃ বুলি কোৱা হয়।

এথ্ৰা ট্ৰ'জেনৰ ৰজা পিথিউছৰ কন্যা আৰু প'জাইডন বা এজিয়াছৰ দ্বাৰা থেছেয়াছৰ মাতৃ। তেওঁ হেলেনৰ সৈতে তেওঁৰ দুগৰাকী দাসীৰ ভিতৰত এগৰাকী হিচাপে ট্ৰয়লৈ গৈছিল।

এথ্ৰা স্পাৰ্টান ফেলান্থাছৰ পত্নী। তেওঁ চকুলোৰে স্বামীক দিয়া ভৱিষ্যদ্বাণী পূৰণ কৰিছিল, তাৰ পিছত তেওঁ নিজৰ বাবে টেৰেণ্টাম জয় কৰিছিল।

তথ্য সংগ্ৰহ

শ্ৰেণী:কিংবদন্তি
শ্ৰেণী:গ্ৰীক কিংবদন্তি
নাগিন কক্স

জয়নাব নগিন কক্স (জন্ম ১৯৬৫ চন ) জেট প্ৰপালচন লেবৰেটৰীৰ মহাকাশযান পৰিচালনা অভিযন্তা, যিয়ে নাছাৰ ব্যতিক্ৰমী সেৱা পদক লাভ কৰে। ২০১৫ চনত তেওঁৰ নামেৰে ১৪০৬১ গ্ৰহাণুৰ নাম "নেগিনকক্স" ৰখা হৈছিল।

প্ৰাথমিক জীৱন আৰু শিক্ষা

কক্সৰ জন্ম হৈছিল বাংগালুৰুত আৰু ডাঙৰ-দীঘল হৈছিল কুৱালালামপুৰ আৰু কেনছাছৰ কানছাছ চিটিত। য'ত তেওঁ ষ্টাৰ ট্ৰেক আৰু কচমছৰ প্ৰতি আগ্ৰহী হয়: এ স্পেচটাইম অডিচি। কৰ্নেল বিশ্ববিদ্যালয়ত অভিযান্ত্ৰিক আৰু মনোবিজ্ঞান অধ্যয়ন কৰি ১৯৮৬ চনত স্নাতক ডিগ্ৰী লাভ কৰে, আৰু ১৯৯০ চনত বায়ুসেনা প্ৰযুক্তি প্ৰতিষ্ঠানৰপৰা মহাকাশ পৰিচালনা ব্যৱস্থা অভিযান্ত্ৰিকীত স্নাতকোত্তৰ ডিগ্ৰী লাভ কৰে।

কেৰিয়াৰ

স্নাতক ডিগ্ৰী লাভ কৰাৰ পাছত কক্সে আমেৰিকাৰ বায়ুসেনাৰ মহাকাশ অভিযান বিষয়া হিচাপে কাম কৰে, এফ-১৬ এয়াৰক্ৰু প্ৰশিক্ষণত। উত্তৰ আমেৰিকাৰ মহাকাশ প্ৰতিৰক্ষা কমাণ্ডত কক্ষপথ বিশ্লেষক হিচাপেও কাম কৰিছিল। তেওঁ এগৰাকী কৌশলী মিছন নেত্ৰী, আপলিংক, ডাউনলিংক আৰু এডভান্স প্লেনিং দলৰ দায়িত্বত। ১৯৯৬ চনত আৱিষ্কাৰ হোৱা ১৪০৬১ নং গ্ৰহাণুৰ নাম ২০১৫ চনত তেওঁৰ নামেৰে ৰখা হৈছিল। ২০১৪ চনত নাছাৰ ব্যতিক্ৰমী সেৱা পদক, ব্ৰুচ মাৰে বঁটা আৰু দুবাৰকৈ নাছাৰ ব্যতিক্ৰমী কৃতিত্ব পদক লাভ কৰিছে।

জনসংযোগ আৰু বৈচিত্ৰ্য

কক্স বিজ্ঞান, অভিযান্ত্ৰিক আৰু নাছাৰ ভিতৰত বৈচিত্ৰ্য বৃদ্ধিৰ প্ৰতি আগ্ৰহী। তেওঁ গ্ৰীফিথ মানৱ নিৰীক্ষণ কেন্দ্ৰৰ পৰিচালনা সমিতিৰ সদস্য লগতে প্ৰাক্তন কৰ্নেল মহিলা ছাত্ৰীসকলৰ সমিতিৰ সভাপতি হিচাপে পৰিষদতো কাৰ্যনিৰ্বাহ কৰিছিল। তেওঁ আমেৰিকাৰ বিদেশ বিভাগৰ এগৰাকী আমন্ত্ৰিত বক্তা, বিশ্ব ভ্ৰমণ কৰি তেওঁৰ কেৰিয়াৰ আৰু নাছাৰ ৰবটিক মহাকাশ অন্বেষণ কাৰ্যসূচীৰ বিষয়ে কয়। ২০১৪ চনত তেওঁ পাকিস্তান, ৰিঅ' ডি জেনেইৰ' আৰু বাহিয়া ভ্ৰমণ কৰি অসুবিধাজনক সম্প্ৰদায়ৰ যুৱতীসকলক বিজ্ঞান আৰু অভিযান্ত্ৰিক অধ্যয়নৰ বাবে অনুপ্ৰাণিত কৰে। তেওঁ SIGGRAPH 2016ত মুখ্য বক্তা আছিল আৰু একে বছৰতে বছনিয়া আৰু হাৰ্জেগোভিনা ভ্ৰমণ কৰিছিল, আমেৰিকাৰ বিদেশ বিভাগৰ সৈতে দেশ ভ্ৰমণ কৰিছিল। ২০১৭ চনত বিকন ষ্ট্ৰীটত তেওঁ TEDx বক্তৃতা দিছিল, যিটো পিছলৈ ৱায়াৰ্ডে বিজ্ঞানৰ অন্যতম শ্ৰেষ্ঠ বক্তৃতা হিচাপে বাছি লৈছিল।মংগল গ্ৰহত কিমান বাজিছে? প্ৰায় ২০ লাখ বাৰ চোৱা হৈছে। ২০১৮ চনত তেওঁ কুৱেইট ভ্ৰমণ কৰিছিল, তেওঁলোকৰ ২০২১ চনৰ মংগল গ্ৰহ অভিযানৰ বিষয়ে আলোচনা কৰিছিল।

তথ্যসূত্ৰ

শ্ৰেণী:ভাৰতীয় মহিলা অভিযন্তা
খাচী ভাষা

খাচী হ'ল এটা অষ্ট্ৰো-এছীয় ভাষা, যিটো ঘাইকৈ ভাৰতৰ মেঘালয় ৰাজ্যত প্ৰচলিত। খাচী ভাষাৰ প্ৰায় ৯ লাখ মানুহৰ সৰহভাগেই মেঘালয় ৰাজ্যত বাস কৰে। অসম আৰু বাংলাদেশতো কিছু সংখ্যক খাচী ভাষাৰ মানুহ আছে। খাচী ভাষাৰ মৌখিক সাহিত্য লোককথা আৰু লোকগাথাৰে সমৃদ্ধ।

জনসংখ্যা

ভাৰতত (২০১১ চনৰ হিচাপত) স্থানীয়ভাৱে ১,০৩৮,০০০ লোকে কয় খাচী ভাষা ব্যৱহাৰ কৰে। মেঘালয়ৰ জনসংখ্যাৰ এক তৃতীয়াংশ বা ৯ লাখ ৯৭ হাজাৰ লোকৰ ই প্ৰথম ভাষা আৰু ইয়াৰ ভাষীসকল বেছিভাগেই খাচী পাহাৰ আৰু জয়ন্তীয়া পাহাৰ অঞ্চলত পোৱা যায়। ভাৰতৰ চুবুৰীয়া ৰাজ্যসমূহতো সৰু সৰু খাচী ভাষী সম্প্ৰদায় আছে, ইয়াৰে আটাইতকৈ ডাঙৰ জনগোষ্ঠীটো অসমত: ৩৪,৬০০ জন। বাংলাদেশতো অতি কম সংখ্যক খাচী ভাষাৰ মানুহ আছে।

লিপি

আগতে খাচী ভাষাৰ নিজস্ব কোনো লিপি নাছিল। ১৮১৩ চনৰ পৰা ১৮৩৮ চনলৈ উইলিয়াম কেৰীয়ে পূব নাগৰী লিপিত ভাষাটো লিখাৰ প্ৰয়াস কৰিছিল। পিছলৈ এই লিপিত বহু খাচী গ্ৰন্থ ৰচনা কৰা হয়। ইয়াৰ ভিতৰত উল্লেখযোগ্য হ’ল Ka Niyiom Jong Ka Khasi বা খাচীয়াসকলৰ নিয়মৰ কিতাপ; ই চেং খাচিয়া ধৰ্মৰ এক গুৰুত্বপূৰ্ণ পাণ্ডুলিপি। ৱেলছৰ এজন মিছনেৰী থমাছ জ’নে ১৮৪১ চনত ৰোমান লিপিত এই ভাষা লিখিছিল। সেয়েহে তেওঁ খাচী ভাষাৰ বাবে ব্যৱহৃত ৰোমান লিপিত ৱেলছ লিপিৰ প্ৰভাৱ দেখা যায়। বৰ্তমান খাচী ভাষা ৰোমান লিপিত লিখা হয়।

বৰ্ণমালা

ডাঙৰ হাতৰ A, B, K, D, E, G, Ng, H, I, Ï, J, L, M, N, Ñ, O, P, R, S, T, U, W, Y.
সৰু হাতৰ a, b, k, d, e, g, ng, h, i, ï, j, l, m, n, ñ, o, p, r, s, t, u, w, y.

তথ্যসূত্ৰ

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:মেঘালয়
মেঘালয় ৰাজ্যিক মহিলা আয়োগ

মেঘালয় ৰাজ্যিক মহিলা আয়োগ হৈছে মেঘালয় ৰাজ্যৰ মহিলাৰ বিৰুদ্ধে অপৰাধ সম্পৰ্কীয় বিষয়সমূহৰ সৈতে মোকাবিলা কৰিবলৈ ২০০৪ চনত গঠন কৰা এটা বিধিগত সংস্থা। ৰাজ্যৰ মহিলাৰকল্যাণৰ বাবে মেঘালয় চৰকাৰে অৰ্ধ-ন্যায়িক সংস্থা হিচাপে মহিলা আয়োগ গঠন কৰিছিল।

ইতিহাস আৰু উদ্দেশ্য

মহিলা সম্পৰ্কীয় নিৰ্দিষ্ট সমস্যাসমূহৰ তদন্তৰ বাবে আৰু ৰাজ্যৰ পৰা মহিলা সম্পৰ্কীয় বিষয়সমূহ অধ্যয়ন কৰাৰ উপৰিও মেঘালয় ৰাজ্যিক মহিলা আয়োগ গঠন কৰা হৈছিল৷আয়োগ মহিলাৰ অধিকাৰ সুৰক্ষিত কৰাৰ ক্ষমতাৰে সজ্জিত আৰু পৰিয়াল-সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰাৰ দায়িত্বৰে সমৃদ্ধ।

তলত উল্লেখ কৰা উদ্দেশ্যেৰে আয়োগ গঠন কৰা হৈছিল-

১. মহিলাৰ সুৰক্ষা আৰু কল্যাণ নিশ্চিত কৰা।

২. প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব লাগে।

৩. মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া।

৪. ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে।

গঠন

এগৰাকী অধ্যক্ষ আৰু অন্যান্য সদস্যৰে সৈতে মেঘালয় ৰাজ্যিক মহিলা আয়োগ গঠন কৰা হয়। ৰাজ্যৰ সমাজ কল্যাণ বিভাগে মহিলা আয়োগৰ অধ্যক্ষ নিযুক্তিৰ বাবে মডালিটি তৈয়াৰ কৰে। তেওঁলোকৰ দৰমহা আৰু অন্যান্য পাৰিতোষিক ৰাজ্য চৰকাৰে নিৰ্ধাৰণ কৰে আৰু সময়ে সময়ে সংশোধন কৰে।

ফিডালিয়া টয় মেঘালয় ৰাজ্যিক মহিলা আয়োগৰ অধ্যক্ষ। তেওঁলোকৰ কাৰ্যকাল ৩ বছৰীয়া৷

কাৰ্যাৱলী

১. আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিতি লোৱাটো নিশ্চিত কৰিব লাগে।

২. ৰাজ্যৰ কোনো সংস্থাই মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হ’লে চৰকাৰৰ জাননীত একেখিনি লাভ কৰা।

৩. ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হ’লে সংশোধনীৰ বাবে পৰামৰ্শ দিয়া।

৪. মহিলাৰ অধিকাৰ উলংঘাৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া।

৫ ভাৰতীয় সংবিধানৰ অধীনত নিশ্চিত কৰা নিজৰ অধিকাৰ খৰ্বৰ অভিযোগ আৰু নিজৰ সুৰক্ষা ব্যৱস্থা ৰূপায়ণ নকৰাৰ অভিযোগ থকা মহিলাসকলে প্ৰতিকাৰৰ বাবে পোনপটীয়াকৈ মহিলা আয়োগৰ কাষ চাপিব পাৰে।

৬. ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা।

৭. মহিলাৰ গণ গোটৰ সৈতে জড়িত যিকোনো বিষয়ৰ বিচাৰৰ খৰচৰ বিত্তীয় সাহায্য আৰু মাজে মাজে সেইবোৰৰ সৈতে জড়িত ৰাজ্য চৰকাৰক প্ৰতিবেদন দিয়া।

৮. মহিলা কাৰাবন্দী দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি প্ৰয়োজনসাপেক্ষে নিজ নিজ কৰ্তৃপক্ষৰ জাননীলৈ অনা।

৯. মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা।

১০. শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা।

১১. মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনা মানি চলাত ব্যৰ্থ হোৱাৰ বিষয়ে suo-moto বা কোনো অভিযোগৰ সোধা-পোছা কৰা।

সম্পৰ্কিত প্ৰবন্ধ

ৰাষ্ট্ৰীয় মহিলা আয়োগ

তথ্যসূত্ৰ

বাহ্যিক সংযোগ

Official Website

শ্ৰেণী:ভাৰতৰ মহিলা আয়োগ
শ্ৰেণী:নাৰীবাদী সংগঠন
লংলেং জিলা

লংলেং জিলা নাগালেণ্ডৰ এঘাৰখন জিলাৰ ভিতৰত অন্যতম জিলা৷ এই জিলাখনৰ সংখ্যাগৰিষ্ঠ লোক সকল হৈছে ফ’ম জনজাতিৰ (Phom tribe)৷ পূৰ্বতে লংলেং জিলা নাগালেণ্ডৰ টুৱেনছাং জিলা প্ৰশাসনৰ অধীনত আছিল যদিও ২০০৪ জনৰ জানুৱাৰী মাহত এই জিলাক পৃথক জিলাৰ মৰ্যদা প্ৰদান কৰা হয়৷

ভৌগোলিক অৱস্থান

লংলেং নাগালেণ্ডৰ দশম জিলা৷ এই জিলাৰ উত্তৰে মন জিলা, দক্ষিণে টুৱেনছাং জিলা আৰু পশ্চিমে মককচুং জিলা অৱস্থিত৷ এই জিলাৰ সদৰঠাই লংলেং যি সাগৰ পৃষ্ঠৰ পৰা ১০৬৬ মিটাৰ উচ্চতাত অৱস্থিত৷ এই জিলাৰ প্ৰধান টাউনসমূহ হৈছে তামলু (Tamlu) আৰু লংলেং আৰু মূল নদী দিখো (Dikhu)।

জনসংখ্যা

২০১১ জনৰ জনসংখ্যা অনুসৰি লংলেং জিলাৰ মুঠ জনসংখ্যা ৫০,৫৯৩ জন৷ গতিকে ভাৰতৰ মুঠ ৬৪০ খন জিলাৰ ভিতৰত জনসংখ্যাৰ ফালৰ পৰা এই জিলাৰ স্থান ৬৩২৷ লংলেঙৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯০৩ গৰাকী৷ এই জিলাৰ সাক্ষৰতাৰ হাৰ ৭৩.১%।

লংলেং জিলাৰ সংখ্যাগৰিষ্ঠ লোকে ব্যৱহাৰ কৰা ভাষাটো হ’ল ফ’ম (Phom)৷

তথ্যসূত্ৰ

শ্ৰেণী:নাগালেণ্ডৰ জিলা
গীতা কাপুৰ (কলা সমালোচক)

গীতা কাপুৰ (; জন্ম ১৯৪৩) হ'ল নতুন দিল্লীত বসবাস কৰা এগৰাকী বিশিষ্ট ভাৰতীয় কলা সমালোচক, কলা ইতিহাসবিদ আৰু কিউৰেটৰ। সমালোচনামূলক কলা লিখনিৰ তেওঁ হ'ল ভাৰতবৰ্ষৰ এগৰাকী আগশাৰীৰ ব্যক্তি; ইণ্ডিয়ান এক্সপ্ৰেছ মতে তেওঁ, "তিনি দশক ধৰি ভাৰতীয় সমসাময়িক কলা তত্ত্বৰ ক্ষেত্ৰত আধিপত্য বিস্তাৰ কৰি আহিছে।" তেওঁৰ ৰচনাসমূহৰ ভিতৰত ভিতৰত আছে শিল্পীৰ মনোগ্ৰাফ, প্ৰদৰ্শনী সূচী, কিতাপ, আৰু কলা, চলচ্চিত্ৰ আৰু সাংস্কৃতিক তত্ত্বৰ বিষয়ে‍ বিস্তাৰিতভাৱে‍ সংকলন কৰা প্ৰবন্ধৰ সংকলনসমূহ।

তেওঁ কন্টেম্পৰেৰী ইণ্ডিয়ান আৰ্টিষ্টছ (১৯৭৮), ৱেন ৱাজ মডাৰ্নিজম: এছেছ অন কন্টেম্পৰেৰী কালচাৰেল প্ৰেকটিছ ইন ইণ্ডিয়া (২০০০) আৰু ক্ৰিটিক’ছ কম্পাছ: নেভিগেটিং প্ৰেকটিছ (আগন্তুক) আদি বিভিন্ন গ্ৰন্থ লিখিছে। গীতা কাপুৰ জাৰ্নেল অৱ আৰ্টছ এণ্ড আইডিয়াছ (দিল্লী)ৰ অন্যতম প্ৰতিষ্ঠাপক-সম্পাদক। থাৰ্ড টেক্সট (লণ্ডন), মাৰ্গ (মুম্বাই), আৰু এ আৰ টিমাৰ্জিন্সৰ পৰামৰ্শদাতা ব'ৰ্ডতো তেওঁ যোগদান কৰিছে।

তেওঁ ভেনিচৰ বিয়েনালেছ (২০০৫), ডাকাৰ (২০০৬), আৰু শ্বাৰজাহ (২০০৭)ৰ জুৰীৰ সদস্য আছিল। গুগেনহাইম সংগ্ৰহালয়, হংকঙৰ এছিয়া আৰ্ট আৰ্কাইভ আৰু কোচি-মুজিৰিছ বিয়েনালেৰ এছিয়ান আৰ্ট কাউন্সিল ৰ গীতা কাপুৰ এগৰাকী সদস্য। তেওঁ দিল্লীৰ শ্বেৰ-গিল সুন্দৰাম আৰ্টছ ফাউণ্ডেশ্যন (এছ এছ এ এফ)ৰ ট্ৰাষ্টী আৰু আৰ্ট ডকুমেণ্টছ (এছ এছ এ এফ–তুলিকা বুকছ)ৰ ধাৰাবাহিক সম্পাদিকা।

২০০৯ চনত ভাৰত চৰকাৰে কলা ক্ষেত্ৰলৈ‍ আগবঢ়োৱা অৱদানৰ বাবে পদ্মশ্ৰী সন্মান প্ৰদান কৰে। ইয়াৰ পূৰ্বে ভাৰতীয় প্ৰযুক্তিবিদ্যা প্ৰতিষ্ঠান আৰু নতুন দিল্লীৰ জৱাহৰলাল নেহৰু বিশ্ববিদ্যালয়কে ধৰি কেইবাখনো বিশ্ববিদ্যালয়ত তেওঁ অধ্যাপনা কৰিছিল।

তেওঁৰ স্বামী শিল্পী বিৱন সুন্দৰম। ২০১১ চনত হংকং ভিত্তিক এছিয়া আৰ্ট আৰ্কাইভ (AAA)-এ তেওঁলোকৰ আৰ্কাইভক ডিজিটেলাইজ কৰে আৰু ২০১১ চনৰ ফেব্ৰুৱাৰী মাহত নতুন দিল্লীৰ জৱাহৰলাল নেহৰু বিশ্ববিদ্যালয়ত আন এক জীৱন শীৰ্ষক এখন প্ৰদৰ্শনী অনুষ্ঠিত কৰে।

জীৱনী

এম এন কাপুৰ আৰু অমৃতা কাপুৰৰ ঘৰত ১৯৪৩ চনত গীতা কাপুৰৰ জন্ম হৈছিল৷ নাট্য পৰিচালক অনুৰাধা কাপুৰ তেওঁৰ কনিষ্ঠ ভগ্নী।

নতুন দিল্লীৰ মডাৰ্ণ স্কুলৰ চৌহদত তেওঁ ডাঙৰ-দীঘল হৈছিল আৰু ১৯৪৭ চনৰ পৰা ১৯৭৭ চনলৈকে তেওঁৰ পিতৃ সেই অনুষ্ঠানৰ অধ্যক্ষ আছিল। তেওঁৰ স্বামী বিভান সুন্দৰম আছিল ইনষ্টলেচন আৰ্টিষ্ট৷ নতুন দিল্লীত জন্মগ্ৰহণ কৰা গীতা কাপুৰে‍ নতুন দিল্লীতে কাম অব্যাহত ৰাখিছে আৰু বসবাস কৰি‍ আহিছে।

কাপুৰে দিল্লী বিশ্ববিদ্যালয়ৰ মিৰাণ্ডা হাউছৰ পৰা অৰ্থনীতিত স্নাতক ডিগ্ৰী লাভ কৰে (১৯৬২); নিউয়ৰ্ক বিশ্ববিদ্যালয়ৰ পৰা সূক্ষ্ম কলাত স্নাতকোত্তৰ ডিগ্ৰী লাভ কৰে (১৯৬৪); আৰু লণ্ডনৰ ৰয়েল কলেজ অৱ আৰ্টৰ পৰা সমালোচনাত স্নাতকোত্তৰ ডিগ্ৰী লাভ কৰে (১৯৭০)।

১৯৬৭ চনৰ পৰা ১৯৭৩ চনলৈ তেওঁ আই আই টি দিল্লীৰ মানৱীয় আৰু সমাজ বিজ্ঞান বিভাগত অধ্যাপনা কৰিছিল। তেওঁ আন্তঃৰাষ্ট্ৰীয় পৰ্যায়ত বক্তৃতা প্ৰদান কৰাৰ লগতে‍ চিমলাৰ ইণ্ডিয়ান ইনষ্টিটিউট অৱ এডভান্সড ষ্টাডি, কেম্ব্ৰিজ বিশ্ববিদ্যালয়ৰ ক্লেয়াৰ হল আৰু নতুন দিল্লীৰ তিনমূৰ্তিৰ নেহৰু মেম'ৰিয়েল মিউজিয়াম এণ্ড লাইব্ৰেৰীৰ ভিজিটিং ফেল'শ্বিপ লাভ কৰিছে।

তথ্যসূত্ৰ

শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:জীৱিত ব্যক্তি
শ্ৰেণী:কলা সমালোচক
শ্ৰেণী:ভাৰতীয় নাৰী
শ্ৰেণী:ভাৰতীয় কলা সমালোচক
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মৌড এডিথ ভিক্টোৰিয়া ফ্লে

মৌড এডিথ ভিক্টোৰিয়া গ্ল’ভাৰ ফ্লে (১৮৬৯–১৯৬৫) অষ্ট্ৰেলিয়াৰ প্ৰথম দিশৰ বন্যপ্ৰাণী চিত্ৰশিল্পীসকলৰ মাজৰ এগৰাকী আছিল। তেওঁ অষ্ট্ৰেলিয়ান মাৰ্ছুপিয়াল জন্তুসমূহৰ চিত্ৰাংকনৰ বাবে বিশেষকৈ জনাজাত আছিল।

জীৱনী

ফ্লেৰ জন্ম ১৮৬৯ চনত সুল্কি গাল্লি, অষ্ট্ৰেলিয়াত হৈছিল। তেওঁ বেলাৰাটৰ স্কুল অৱ মাইনছত অংকন অধ্যয়ন কৰিছিল, য’ত তেওঁক ডেভিড ডেভিছৰ দ্বাৰা শিক্ষাদান কৰা হৈছিল।

তেওঁ মেলবৰ্ণ ছ’চাইটি অৱ উইমেন পেইণ্টাৰ্ছ এণ্ড স্কাল্পটৰ্ছৰ সৈতে প্ৰদৰ্শনী কৰিছিল আৰু ভিক্টোৰিয়ান আৰ্টিষ্টছ ছ’চাইটিৰ সদস্য আছিল।

১৯৪৫ চনত তেওঁ লেইটন গেলাৰীত প্ৰদৰ্শনী কৰিছিল, য’ত তেওঁৰ কামক “অলপ অমহিলাসুলভ শক্তি আৰু আত্মবিশ্বাসী দৃষ্টিভংগী”ৰ বাবে প্ৰশংসা কৰা হৈছিল। প্ৰখ্যাত শিল্পী আৰ্থাৰ ষ্ট্ৰিটনে কৈছিল যে তেওঁৰ চিত্ৰসমূহে “জন্তুবোৰৰ সৈতে গভীৰ সহানুভূতি আৰু জ্ঞান প্ৰতিফলিত কৰে।”

তেওঁ এগৰাকী লেখিকা আৰু সংগীত শিক্ষয়িত্ৰীও আছিল, লগতে ডেলেছফৰ্ড স্কুল অৱ মাইনছৰ শিল্প পৰিচালক হিচাপেও কাম কৰিছিল।

১৯০৫ চনত তেওঁ বেলাৰাটৰ ছেইণ্ট পিটাৰ্চ চাৰ্চ অৱ ইংলেণ্ডত উইলিয়াম হেনৰি ফ্লেৰ সৈতে বিবাহ বন্ধনত আবদ্ধ হয়।

ফ্লেৰ মৃত্যু ১৮ মে’ ১৯৬৫ চনত ক’লাক, ভিক্টোৰিয়াত হয়।

তেওঁৰ “গাম ট্ৰিচ”, “এণ্ড অৱ ডে”, আৰু “কন্সিডাৰ দ্য লিটিলচ” নামৰ চিত্ৰসমূহ গেলাৰীৰ সংগ্ৰহত সংৰক্ষিত আছে।

২০১৮ চনত “দ্য ফেবুলাচ মৌড” শীৰ্ষক এখন প্ৰদৰ্শনীত তেওঁৰ কৰ্মসমূহ প্ৰদৰ্শিত হৈছিল।

তথ্যসূত্ৰ

শ্ৰেণী:অষ্ট্ৰেলিয়াৰ ব্যক্তি
শ্ৰেণী:ফটোগ্ৰাফাৰ
এন্নে লুমছডেন

এন্নে লুমছডেন এগৰাকী প্ৰাক্তন ভাৰতীয় মহিলা ফিল্ড হকী খেলুৱৈ। তেওঁ ভাৰতীয় মহিলা হকী দলৰ সদস্য আছিল। ১৯৬১ চনত তেওঁ প্ৰথমগৰাকী ভাৰতীয় হকী খেলুৱৈ আছিল যিয়ে অৰ্জুন বঁটা লাভ কৰিছিল। তেওঁ এগৰাকী ফৰৱাৰ্ড খেলুৱৈ আছিল। ১৯৫৬ চনত অষ্ট্ৰেলিয়াৰ ভ্ৰমণ আৰু ১৯৬০ আৰু ১৯৬২ চনত শ্ৰীলংকাৰ ভ্ৰমণ কৰা সিনিয়ৰ ভাৰতীয় মহিলা দলৰ সদস্য আছিল। ১৯৬০ চনৰ প্ৰথম শ্ৰীলংকা ভ্ৰমণত তেওঁ শীৰ্ষ স্ক'ৰাৰ হৈছিল, য’ত ভাৰতীয় দলটোৱে সকলো খেল জয় কৰিছিল।

এন্নে লুমছডেন এগৰাকী এংগ্ল'-ইণ্ডিয়ান পৰিয়ালত জন্ম হৈছিল। তেওঁ টেনিছতো অংশ লৈছিল আৰু লা মাৰ্টিনিয়াৰ গাৰ্লছ, কলকাতাৰ চাৰ্নক হাউচৰ সদস্য আছিল।

পৃথিপাল সিং ভাৰতীয় পুৰুষ হকী দলৰ প্ৰথম খেলুৱৈ আছিল যিয়ে ১৯৬১ চনত অৰ্জুন বঁটা লাভ কৰিছিল। এন্নে লুমছডেন এলভেৰা ব্ৰিট্টোৰ সমসাময়িক আছিল।

তথ্যসূত্ৰ

শ্ৰেণী:অৰ্জুন বঁটা বিজয়ী
শ্ৰেণী:ভাৰতীয় নাৰী
শ্ৰেণী:ক্ৰীড়াবিদ
ৰাফেল নাডাল

ৰাফেল "ৰাফা" নাডাল পাৰেৰা (জন্ম: ৩ জুন ১৯৮৬) হৈছে এগৰাকী স্পেনিছ বৃত্তিগত টেনিছ খেলুৱৈ। এচ'ছিয়েচন এফ টেনিছ প্ৰফেশ্ব্যনেলছ বা চমুকৈ এটিপিৰ ৰেংকিং অনুসৰি বিশ্বত তেওঁৰ স্থান তৃতীয়। তেওঁ ২০৯ সপ্তাহৰ বাবে প্ৰথম স্থানত অধিষ্ঠিত আছিল আৰু পাঁ‌চবাৰকৈ বৰ্ষান্তৰ শীৰ্ষস্থান লাভ কৰিছিল। নাডালে ২০টা গ্ৰেণ্ড শ্লাম খিতাপ জয়েৰে ৰ'জাৰ ফেডাৰাৰ আৰু নোভাক জʼকোভিচৰ সৈতে যুটীয়াভাৱে অভিলেখ স্থাপন কৰিছে। ইয়াৰোপৰি তেওঁ ৩৬টা মাষ্টাৰ্ছ ১০০০ একক শাখাৰ খিতাপ অৰ্জনেৰে নোভাক জʼকোভিচৰ সৈতে শীৰ্ষস্থানত আছে।

নাডালে ১৩টা ফ্ৰেন্স অপেনৰ খিতাপ জয় কৰি অভিলেখ গঢ়িছে। তেওঁ লাভ কৰা ৮৮টা খিতাপৰ ৬২টাই ধূলিয়ৰী পৃষ্ঠ বা ক্লে' কোৰ্টৰ। ইয়াৰে ভিতৰত ৩৬টা এটিপি মাষ্টাৰ্ছ ১০০০ শাখাৰ খিতাপ আৰু তাৰে ২৬টাই ক্লে' কোৰ্ট বা মাটি পৃষ্ঠৰ। এই পৃষ্ঠত তেওঁ একেলেথাৰিয়ে ৮১খন মেটচত জয়লাভ কৰি অভিলেখ গঢ়িছে।

উদ্ধৃতি

প্ৰিয় ৰ'জাৰ,মোৰ বন্ধু আৰু প্ৰতিদ্বন্দ্বী। এই দিনটো কেতিয়াও নাহিলে ভাল আছিল। মোৰ বাবে ব্যক্তিগতভাৱে আৰু সমগ্ৰ বিশ্বৰ ক্ৰীড়াৰ বাবে এটা দুখৰ দিন৷ এই আটাইকেইটা বছৰ আপোনাৰ সৈতে ভাগ-বটোৱাৰা কৰাটো এটা আনন্দৰ কথা কিন্তু এটা সন্মান আৰু সৌভাগ্যৰ কথাও, কোৰ্টৰ ভিতৰত আৰু বাহিৰত ইমানবোৰ আচৰিত মুহূৰ্ত কটালোঁ৷
ৰ'জাৰ ফেডেৰাৰৰ অৱসৰৰ বিষয়ত টুইট

উৎস

বাহ্যিক সংযোগ

Category:টেনিছ খেলুৱৈ
Category:স্পেইনৰ ব্যক্তি
নটৰাজ

]] চোলযুগীয় নটৰাজ শিৱৰ মূৰ্তি, মেট্ৰোপলিটান মিউজিয়াম অফ আৰ্ট, নিউয়ৰ্ক
নটৰাজ (, ) বেশত শিৱৰ মূৰ্তি অত্যন্ত জনপ্ৰিয়। শিৱ সহস্ৰনামত শিৱৰ নৰ্তক আৰু নিত্যনৰ্ত নামদুটা পোৱা যায়। পৌৰাণিক যুগৰ পৰাই নৃত্য আৰু সঙ্গীতৰ লগত শিৱৰ যোগ বিদ্যমান। সমগ্ৰ ভাৰততে, বিশেষত: তামিলনাডুত, নটৰাজৰ নিকটৱৰ্তী নৃত্যমূৰ্তি নামৰ শিৱৰ নানান নৃত্যৰত মূৰ্তি সমগ্ৰ ভাৰতবৰ্ষতে পোৱা যায়। শিৱৰ লগত সম্পৰ্কযুক্ত দুটি নৃত্যৰ নাম হ’ল তাণ্ডৱ আৰু লাস্য। তাণ্ডৱ ধ্বংসাত্মক আৰু পুৰুষালি নৃত্য; শিৱই কাল-মহাকাল বেশত বিশ্বধ্বংসৰ উদ্দেশ্যে এই নাচ নাচে আৰু মধুৰ আৰু সুচাৰু নৃত্যকলা; এই আবেগময় নৃত্যক পাৰ্বতীৰ নাচ ৰূপে কল্পনা কৰা হয়। লাস্যক তাণ্ডৱৰ নাৰীসুলভ বিকল্প বুলি ধৰা হয়।

তথ্য সংগ্ৰহ

বাহ্যিক সংযোগ

(Fourth revised and enlarged edition).

Home of God Natarajar

শ্ৰেণী:ভাৰতৰ নৃত্য
নেহৰু জেকেট

নেহৰু জেকেট হৈছে পুৰুষ বা মহিলা উভয়ে পৰিধান কৰিব পৰা নিতম্বৰ দৈৰ্ঘ্যৰ এটা চিলোৱা কোট, মেণ্ডেৰিন ৰংযুক্ত আৰু ইয়াৰ সন্মুখভাগ ভাৰতীয় আচকান বা শ্বেৰৱানীৰ আৰ্হিত নিৰ্মাণ কৰা হৈছে। সাধাৰণতে ১৯৪৭ চনৰ পৰা ১৯৬৪ চনলৈকে ভাৰতৰ প্ৰধানমন্ত্ৰী জৱাহৰলাল নেহৰুৱে এই জেকেট পিন্ধিছিল।

ইতিহাস

নেহৰু জেকেট যোধপুৰী কাপোৰৰ এক প্ৰকাৰ। সাধাৰণতে এই জেকেট খাদী কাপোৰৰ (হাতেৰে বোৱা কাপোৰ) হয়। এই যোধপুৰী অংগৰ্খাৰ পৰা হোৱা এক বিৱৰ্তন। জৱাহৰলাল নেহৰুৰ কাৰ্যকালত জনপ্ৰিয় হৈ পৰা খাদীৰ পৰা তৈয়াৰী এইবিধ সুকীয়া জেকেট আজিও জনপ্ৰিয় হৈ আছে। পিন্ধোতাজনৰ আঁঠুৰ তলতলৈকে পৰা আচকানৰ দৰে নেহৰু জেকেটটো দীঘল নহয়।
ৰীতা গাংগুলী

ৰীতা গাংগুলী ভাৰতীয় ধ্ৰুপদী কলাৰ এগৰাকী সাধক। তেওঁ এগৰাকী নিপুণ নৃত্যশিল্পী, সংগীতজ্ঞ আৰু কণ্ঠশিল্পী আৰু ২০০০ চনত তেওঁ সংগীত নাটক অকাডেমী বঁটা লাভ কৰে৷ আৰু ২০০৩ চনত “পদ্মশ্ৰী’’ সন্মান লাভ কৰে৷ তেওঁ অভিনেত্ৰী মেঘনা কোথাৰীৰ মাতৃ আৰু ৰবীন্দ্ৰ সংগীত গায়িকা গীতা ঘটকৰ কনিষ্ঠ ভগ্নী।

জীৱনী

ৰীতা গাংগুলীৰ জন্ম হৈছিল উত্তৰ প্ৰদেশৰ লক্ষ্নৌত এটা বঙালী ব্ৰাহ্মণ পৰিয়ালত৷ তেওঁৰ পিতৃৰ নাম আছিল কে.এল.গাংগুলী, আৰু মাতৃৰ নাম মীনা গাংগুলী। কে এল গাংগুলী আছিল এজন স্বাধীনতা সংগ্ৰামী আৰু কংগ্ৰেছ দলৰ সদস্য। ১৯৩৮ চনত জৱাহৰলাল নেহৰুৱে প্ৰতিষ্ঠা কৰা কাকত “দ্যা নেশ্বনেল হেৰাল্ড’’ কাকতৰ প্ৰথম সম্পাদক হিচাপে নিৰ্বাচিত হৈছিল৷

কাকতখন লক্ষ্নৌৰ পৰা প্ৰকাশিত হৈছিল৷ সেয়েহে ৰীতাই ডাঙৰ-দীঘল হৈছিল লক্ষ্নৌত৷ তেওঁ তাত ১২ বছৰ বয়সৰ পৰাই গোপেশ্বৰ বেনাৰ্জীৰ অধীনতআৰু তেওঁ নিউয়ৰ্কৰ “মাৰ্থা গ্ৰেহাম স্কুল’’ত আধুনিক নৃত্যৰ প্ৰশিক্ষণ লাভ কৰে। ৰীতা গাংগুলীয়ে এন এছ ডিত ত্ৰিশবছৰ কাল কাম কৰিছিল আৰু তাত থকা সময়ছোৱাত তেওঁ প্ৰডাকচন আৰু সাজ-পোছাক ডিজাইনত অৰিহণাও যোগাইছিল বুলি জনা যায়। ধ্ৰুপদী থিয়েটাৰৰ বিনোদন আৰু Vikrishta Madhyam Auditorium নিৰ্মাণৰ প্ৰচেষ্টাৰ বাবেও তেওঁক কৃতিত্ব দিয়া হয়। এন এছ ডিৰ তত্বাৱধানত তেওঁ অষ্ট্ৰেলিয়া, ইংলেণ্ড, শ্ৰীলংকা আৰু ইজৰাইলৰ দৰে বহু দেশ ভ্ৰমণ কৰি ভাৰতীয় ধ্ৰুপদী থিয়েটাৰৰ ওপৰত অভিনয় উপস্থাপন কৰাৰ লগতে কৰ্মশালা অনুষ্ঠিত কৰে।
পঞ্চাশৰ দশকত দিল্লীত এটা অনুষ্ঠানৰ সময়ত গান গোৱাৰ বাবে পোৱা সুযোগে তেওঁৰ জীৱনৰ গতি সলনি কৰি দিলে আৰু তেওঁ গায়ন-বায়নত অধিক মনোনিৱেশ কৰিবলৈ আৰম্ভ কৰিলে।অধিক উৎসাহিত হৈ তেওঁ বিখ্যাত কথক শিল্পী শম্ভু মহাৰাজ, গুৰু সিদ্ধেশ্বৰী দেৱী- এগৰাকী পৰিচিত শাস্ত্ৰীয় গায়িকাৰ সৈতে ভাৰতৰ বহু ঠাইত অনুষ্ঠান পৰিৱেশন কৰিবলৈ ধৰে।এই অনুষ্ঠান পৰিৱেশনৰ সময়তে এই পৰিবেশনসমূহে, বিখয়াত হিন্দুস্থানী শাস্ত্ৰীয় সংগীত গায়িকা বেগম আখতাৰৰ দৃষ্টি তেওঁৰ ওপৰত পৰে আৰু ৰীতা গাংগুলীক তেওঁ শিষ্য হিচাপে লয়। ১৯৭৪ চনত বেগম আখতাৰৰ মৃত্যুৰ আগলৈকে তেওঁলোকৰ মাজত এই সম্পৰ্ক অটুট আছিল।

২০০০ চনত সংগীতৰ বাবে ৰীতা গাংগুলীয়ে সংগীত নাটক অকাডেমী বঁটা লাভ কৰে৷

তথ্য সূত্ৰ

শ্ৰেণী:ভাৰতীয় নাৰী
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় নৃত্যশিল্পী
সাংস্কৃতিক স্নায়ুবিজ্ঞান

সাংস্কৃতিক স্নায়ুবিজ্ঞান হৈছে মানুহৰ সাংস্কৃতিক পৰিৱেশ আৰু স্নায়ুজৈৱিক ব্যৱস্থাৰ মাজৰ আন্তঃসম্পৰ্কৰ ওপৰত গুৰুত্ব আৰোপ কৰা গৱেষণাৰ ক্ষেত্ৰ। এই ক্ষেত্ৰত বিশেষকৈ নৃতত্ত্ব, মনোবিজ্ঞান আৰু জ্ঞানমূলক স্নায়ুবিজ্ঞানৰ দৰে আনুষংগিক ক্ষেত্ৰৰ ধাৰণা আৰু দৃষ্টিভংগী অন্তৰ্ভুক্ত কৰি মানুহৰ আচৰণৰ ওপৰত সামাজিক-সাংস্কৃতিক প্ৰভাৱ অধ্যয়ন কৰা হয়।

সাংস্কৃতিক স্নায়ুবিজ্ঞানীসকলে মানসিক, স্নায়ু আৰু জিন’মিক প্ৰক্ৰিয়াৰ সাংস্কৃতিক তাৰতম্যক এই প্ৰক্ৰিয়াসমূহৰ দ্বিমুখী সম্পৰ্ক আৰু ইয়াৰ উদীয়মান ধৰ্মসমূহ বিভিন্ন পদ্ধতি ব্যৱহাৰ কৰি আৰ্টিকুলেট কৰাৰ উপায় হিচাপে অধ্যয়ন কৰে। সাংস্কৃতিক স্নায়ুবিজ্ঞানৰ গৱেষকসকলেমানৱ প্ৰকৃতিৰ উৎপত্তি আৰু মানুহৰ বৈচিত্ৰ্যৰ ওপৰত দুটা মৌলিকভাৱে চিন্তা-উদ্দীপক, তথাপিও এতিয়াও উত্তৰ নোপোৱা প্ৰশ্নৰ দ্বাৰা অনুপ্ৰাণিত হয়: সাংস্কৃতিক বৈশিষ্ট্যসমূহ (যেনে, মূল্যবোধ, বিশ্বাস, অনুশীলন) কেনেকৈ স্নায়ুজীৱবিজ্ঞান (যেনে: জিনীয় আৰু স্নায়ু প্ৰক্ৰিয়া) আৰু আচৰণৰ গঢ় দিয়ে, আৰু স্নায়ুজীৱবিজ্ঞানৰ ব্যৱস্থাই (যেনে: জিনীয় আৰু স্নায়ু প্ৰক্ৰিয়া) সাংস্কৃতিক বৈশিষ্ট্যৰ উত্থান আৰু সংক্ৰমণ কেনেকৈ সহজ কৰি তোলে?

জিন আৰু সাংস্কৃতিক পৰিৱেশৰ গতিশীল পাৰস্পৰিক ক্ৰিয়াৰ ফলত জটিল আচৰণ হয় বুলি ধাৰণাটো নতুন নহয়; কিন্তু সাংস্কৃতিক স্নায়ুবিজ্ঞানএ সাংস্কৃতিক মনোবিজ্ঞান, স্নায়ুবিজ্ঞান আৰু স্নায়ুজনিত তত্ত্ব আৰু পদ্ধতিসমূহক একত্ৰিত কৰি সংস্কৃতি আৰু জীৱবিজ্ঞানৰ মাজত দ্বিমুখী পাৰস্পৰিক ক্ৰিয়া প্ৰদৰ্শনৰ এক নতুন অভিজ্ঞতাভিত্তিক পদ্ধতিক প্ৰতিনিধিত্ব কৰে।

সাংস্কৃতিক স্নায়ুবিজ্ঞানৰ গৱেষণাৰ আন্তঃসাংস্কৃতিক মনোৰোগ চিকিৎসা, ব্যৱসায় আৰু প্ৰযুক্তিৰ সৈতে ব্যৱহাৰিক প্ৰাসংগিকতা আছে আৰু লগতে বিশ্বজনীন ৰাজহুৱা নীতিৰ বিষয় যেনে: জনসংখ্যাৰ স্বাস্থ্যৰ বৈষম্য, জৈৱনীতি, বিশ্বায়ন, ৰ ওপৰত বহল প্ৰভাৱ আছে। অনুপ্ৰৱেশ, আন্তঃজাতিগত মতাদৰ্শ আৰু আন্তঃৰাষ্ট্ৰীয় সম্পৰ্ক।

তথ্যসূত্ৰ

শ্ৰেণী:মনোবিজ্ঞান
বেহনাম বেহজাদী

বেহনাম বেহজাদী (ফাৰ্চী: بهنام بهزادی; জন্ম ২৪ জুলাই, ১৯৭২) এজন ইৰানী পৰিচালক, চিত্ৰনাট্যকাৰ, সম্পাদক আৰু প্ৰযোজক।

তেওঁ আন্তঃৰাষ্ট্ৰীয় পৰ্যায়ত প্ৰশংসিত ইৰানী পৰিচালকসকলৰ ভিতৰত অন্যতম আৰু তেওঁৰ চলচ্চিত্ৰসমূহে ৰাষ্ট্ৰীয় তথা আন্তঃৰাষ্ট্ৰীয় চলচ্চিত্ৰ মহোৎসৱৰ পৰা একাধিক বঁটা লাভ কৰিছে। তেওঁৰ শেহতীয়া পূৰ্ণদৈৰ্ঘ্য চলচ্চিত্ৰ ইনভাৰ্ছন কান চলচ্চিত্ৰ মহোৎসৱৰ অফিচিয়েল চেলেকচনৰ আন চাৰ্টেইন ৰিগাৰ্ড শাখাত প্ৰদৰ্শিত হৈছিল। এই চলচ্চিত্ৰখনে ইটালীৰ মেডফিল্ম ফেষ্টিভেলত শ্ৰেষ্ঠ চলচ্চিত্ৰৰ বঁটা আৰু ভাৰতৰ জয়পুৰ আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ চলচ্চিত্ৰ আৰু শ্ৰেষ্ঠ চিত্ৰনাট্যৰ বঁটা লাভ কৰে। তেওঁ স্পেইনৰ গ্ৰানাডা চলচ্চিত্ৰ মহোৎসৱৰ পৰা উই অনলি লাইভ টুৱাইচ (বিফোৰ দ্য বাৰিয়েল) চলচ্চিত্ৰখনৰ বাবে শ্ৰেষ্ঠ পৰিচালকৰ বঁটা লাভ কৰে। ইয়াৰ উপৰিও তেওঁ জাৰ্মানীৰ মানহাইম-হেইডেলবাৰ্গ আন্তঃৰাষ্ট্ৰীয় চলচ্চিত্ৰ মহোৎসৱ আৰু টকিঅ’ আন্তঃৰাষ্ট্ৰীয় চলচ্চিত্ৰ মহোৎসৱত বেন্ডিং দ্য ৰুলছ চলচ্চিত্ৰখনৰ বাবে জুৰীৰ বিশেষ বঁটা লাভ কৰিছিল। একেখন চলচ্চিত্ৰৰ বাবে তেওঁ থ্ৰী কন্টিনেণ্টছ ফেষ্টিভেল আৰু ফাজৰ আন্তঃৰাষ্ট্ৰীয় চলচ্চিত্ৰ মহোৎসৱত অডিয়েন্স চয়েছ বঁটাও লাভ কৰিছে। তেওঁ লাভ কৰা আন কিছুমান বঁটাৰ ভিতৰত ৩১ সংখ্যক ফাজৰ আন্তঃৰাষ্ট্ৰীয় চলচ্চিত্ৰ মহোৎসৱৰ আন্তঃৰাষ্ট্ৰীয় শাখাত শ্ৰেষ্ঠ পৰিচালকৰ বাবে ক্ৰিষ্টাল চিমৰ্গ আৰু শ্ৰেষ্ঠ চলচ্চিত্ৰৰ বাবে ক্ৰিষ্টাল চিমৰ্গ, লগতে ৰাষ্ট্ৰীয় শাখাত শ্ৰেষ্ঠ চিত্ৰনাট্যৰ বাবে ক্ৰিষ্টাল চিমৰ্গ বঁটা অন্যতম।

তদুপৰি, তেওঁ মাজোৰা ফিল্ম স্কুলৰ প্ৰতিষ্ঠাপক, যিখন হ’ল এখন অনলাইন শিক্ষামূলক ষ্টাৰ্ট-আপ। ইয়াৰ উদ্দেশ্য হৈছে চলচ্চিত্ৰ নিৰ্মাণৰ প্ৰতি আগ্ৰহ বৃদ্ধি কৰা আৰু চিনেমাৰ বিভিন্ন ক্ষেত্ৰত পেছাদাৰী প্ৰশিক্ষণ প্ৰদানৰ বাবে উপলব্ধ আটাইতকেই উদ্ভাৱনীমূলক শিক্ষণ পদ্ধতিসমূহ ব্যৱহাৰ কৰা।

জীৱনী আৰু কৰ্মজীৱন

বেহনাম বেহজাদী বৰুজেনীৰ জন্ম ১৯৭২ চনৰ ২৪ জুলাইত বৰুজেনত হৈছিল। তেওঁ কিশোৰ অৱস্থাতে থিয়েটাৰ আৰু ফটোগ্ৰাফীৰ জৰিয়তে নিজৰ শৈল্পিক কাৰ্যকলাপ আৰম্ভ কৰিছিল। তাৰ পিছত তেওঁ চলচ্চিত্ৰ নিৰ্মাণৰ প্ৰতি আগ্ৰহী হৈ পৰে আৰু ১৬ বছৰ বয়সতে নিজৰ প্ৰথম চুটি চলচ্চিত্ৰ ছুপাৰ ৮ নিৰ্মাণ কৰে। তেওঁ ইৰান ব্ৰডকাষ্টিং ইউনিভাৰ্ছিটিৰ পৰা চলচ্চিত্ৰ নিৰ্মাণৰ স্নাতক ডিগ্ৰী লাভ কৰে আৰু তাৰ পিছত পেছাদাৰীভাৱে চলচ্চিত্ৰ নিৰ্মাণ আৰম্ভ কৰে।

বেহজাদীয়ে ২০ খনতকৈও অধিক চুটি চলচ্চিত্ৰ, তথ্যচিত্ৰ আৰু টেলিভিছন চলচ্চিত্ৰ, লগতে ৪ খন পূৰ্ণদৈৰ্ঘ্য চলচ্চিত্ৰ নিৰ্মাণ কৰিছে। বিভিন্ন আলোচনীত তেওঁৰ কেইবাটাও প্ৰবন্ধ আৰু ৰচনা প্ৰকাশ পাইছে। তেওঁ ছুইডেনৰ গোটেনবাৰ্গ চলচ্চিত্ৰ মহোৎসৱকে ধৰি বিভিন্ন ৰাষ্ট্ৰীয় আৰু আন্তঃৰাষ্ট্ৰীয় উৎসৱৰ বিচাৰক সমিতিৰ সদস্য হিচাপেও কাৰ্যনিৰ্বাহ কৰিছে। তেওঁ ২০১৫ চনৰ পৰা তেহৰাণ ইউনিভাৰ্ছিটি অৱ আৰ্টৰ চিনেমা আৰু থিয়েটাৰ অনুষদ, আৰু তেহৰাণৰ চুৰে ইউনিভাৰ্ছিটীত স্নাতকোত্তৰ ডিগ্ৰীৰ শিক্ষাৰ্থীসকলক চলচ্চিত্ৰ নিৰ্মাণৰ শিক্ষা প্ৰদান কৰি আহিছে।

তথ্যসূত্ৰ

বাহ্যিক সংযোগ

Behnam Behzadi (IMDB)
Behnam Behzadi (Soureh Cinema)

শ্ৰেণী:ইৰানৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:চিত্ৰনাট্য লেখক
শ্ৰেণী:চলচ্চিত্ৰ প্ৰযোজক